جمهور باشقانی رجب طیب اردوغان "ترانس-آنادولو" طبیعی گاز کمری تاناپ-دان طبیعی گازین ماجاریستانا چاتدیریلماسی ایله باغلی آذربایجانلا بیرلیکده هر جور دستکی وئرمه‌یه حاضیر اولدوق‌لارینی بیلدیریب.
جمهور باشقانی رجب طیب ردوغان تورکیه-‌ده رسمی سفرده اولان ماجاریستان پرزیدنتی کاتالین نواک ایله پایتاخت آنکارا‌داکی پرزیدنت ایقامتگاهیندا گؤروشوب.
دؤولت باشچی‌لاری‌نین ایکی طرف‌لی گؤروش‌دن سونرا اورتاق مطبوعات کنفرانسی کئچیریلیب.
همکاری‌نین 6 فوریه زلز‌له‌لریندن سونرا هم رای‌لیک نوماییش ائتدیرمک و ایکی طرف‌لی امکداش‌لیغی موذاکیره ائتمک اوچون تورکیه-‌یه سفر ائتدیگینی سؤیله‌ین اردوغان دستک و یاردیما گؤره ماجاریستان حکومتینه و دوست ماجار خالقینا تشککور ائدیب.
کاتالین نواک ایله صحبتینده تورکیه-ماجاریستان علاقه‌لری‌نین موختلیف آسپئکت‌لرینی موذاکیره ائتدیک‌لرینی دئین جمهور باشقانی اردوغان ایستر تیجارت، ایستر حربی، ایستر اقتصادی، ایسترسه ده مدنی علاقه‌لرین هامی‌سینی دیرلن‌دیرمک اوچون فورصتی الده ائتدیک‌لرینی بیلدیریب: "تورکیه-ماجاریستان علاقه‌لرینی گئنیش لندیریلمیش استراتژی طرفداش‌لیق اساسیندا بوتون ساحه‌لرده داها دا محکملنمک ایستیقامتینده بیرگه چالیشاجاغیق".
تورکیه پرزیدنتی ماجاریستانین پایتاختی بوداپشت-ده دسامبردا بیرلیکده یوکسک سویه‌لی ایستراتژی امکداش‌لیق شوراسی‌نین 6-جی توپلانتی‌سینی کئچیره‌جک‌لرینی سؤیله‌ییب.
جمهور باشقانی اردوغان اونو دا بیلدیریب کی، "ترانس-آنادولو" طبیعی گاز کمری تاناپ-دان طبیعی گازین ماجاریستانا چاتدیریلماسی ایله باغلی تورکیه آذربایجانلا بیرلیکده هر جور دستکی وئرمه‌یه حاضیردیر.
